หุ้นสหรัฐปิดในแดนบวกหลังเอไอจีขายกิจการ
หุ้นสหรัฐฯปิดในแดนบวกหลังAIGตกลงขายAIAแก่พรูเดนเชียล&nbsp; ขณะที่ดาวโจนส์ เพิ่มขึ้น78.53 จุด
2 มี.ค. 2553

หุ้นสหรัฐฯปิดในแดนบวกหลังAIGตกลงขายAIAแก่พรูเดนเชียล  ขณะที่ดาวโจนส์ เพิ่มขึ้น78.53 จุด
ด้านตลาดหุ้นสหรัฐฯ ปิดในแดนบวกเมื่อวันจันทร์(1มี.ค.) หลังมีปัจจัยหนุนจากกรณีเอไอจี ตกลงขายกิจการ "เอไอเอ" กิจการประกันชีวิตยักษ์ใหญ่ในเอเชีย และบริษัทเทคโนโลยีรายใหญ่ปรับเพิ่มประมาณการณ์ผลประกอบการ       หุ้นของอเมริกัน อินเตอร์เนชั่นแนล กรุ๊ป อิงก์ (เอไอจี) พุ่งขึ้นถึง 4.4 เปอร์เซ็นต์ หลังจาก“พรูเดนเชียล” บริษัทประกันภัยสัญชาติอังกฤษ แถลงว่าสามารถทำความตกลงกับ “เอไอจี” เพื่อเข้าซื้อ “เอไอเอ” กิจการประกันชีวิตยักษ์ใหญ่ในเอเชีย ในราคา 35,500 ล้านดอลลาร์       ดัชนีหุ้นดาวโจนส์ เพิ่มขึ้น 78.53 จุด (0.76 เปอร์เซ็นต์) ปิดที่ 10,403.79 จุด แนสแดค เพิ่มขึ้น 35.31 จุด (1.58 เปอร์เซ็นต์) ปิดที่ 2,273.57 จุด เอสแอนด์พี เพิ่มขึ้น 11.22 จุด (1.02 เปอร์เซ็นต์) ปิดที่ 1,115.71 จุด  ขณะที่ราคาน้ำมันก็ได้ร่วงลงจากแรงฉุดของดอลลาร์ที่แข็งค่าขึ้น สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน ลดลง 96 เซนต์ ปิดที่ 78.70 ดอลลาร์ต่อบาร์เรล หลังจากช่วงหนึ่งของการซื้อขายพุ่งขึ้นถึง 80.62 ดอลลาร์ สูงสุดนับตั้งแต่กลางเดือนมกราคม ด้านเบรน์ทะเลเหนือลอนดอน งวดส่งมอบเดือนเดียวกัน ลดลง 70 เซนต์ ปิดที่ 76.89 ดอลลาร์